Az Aranyszem "(GoldenEye)" 1995-ben bemutatott amerikai–brit akciófilm Martin Campbell rendezésben, mely a tizenhetedik James Bond-film. Hosszú kihagyás után teljesen megújulva tért vissza Bond a filmvászonra. Bond szerepében itt mutatkozott be Pierce Brosnan, Miss Moneypenny-ében Samantha Bond, és M-ében Judi Dench. A hidegháború elmúlta a film cselekményén is számos helyen visszaköszön, mivel ez az első Bond-film, ami a rendszerváltás után készült. Albert R. Broccoli utoljára vett részt James Bond-film készítésében, akinek a neve nem is szerepel a stáblistán, ezután lánya, Barbara Broccoli és fogadott fia, Michael G. Wilson vitték tovább a Bond-franchise-t.